Správa zo zahraničnej pracovnej cesty
1.	Účastníci ZPC
Meno a priezvisko: 			PaedDr. Žaneta Csáderová, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky

Meno a priezvisko: 			Ing. Tomáš Pagáč, PhD. 		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 	vedúci oddelenia testovania, prevencie a správy výsledkov
Znalosť jazykov: 			anglicky, francúzsky
2.	Zahraničná pracovná cesta
Štát:					Austrália
Mesto:					Sydney 
Dátum:				19.-24. 9. 2022
Prijímajúca organizácia:	Sport Integrity Australia (SIA), World Anti-Doping Agency (WADA)  
Účel cesty:	účasť na antidopingovej vzdelávacej konferencii 
Spôsob financovania:	ZPC bola financovaná z rozpočtu projektu SADA.
3.	Rámcový program pobytu
Dátum/čas:	19.9. 2022/15:00 – 19:00 Deň otvorených dverí  SIA,
	20.9. 2022/8:00 – 17:30 Svetová  antidopingová konferencia o vzdelávaní,
	21.9. 2022/9:00 – 17:15 Svetová  antidopingová konferencia o vzdelávaní,
	22.9.2022/8:15 – 9:15 WADA dotazník, týkajúci sa súladu so Svetovým antidopingovým programom -  pracovné stretnutie,
	22.9.2022/9:15 – 16:15 Inovačný deň SIA, 
	23.9. 2022/11:30 – 15:00 Prehliadka antidopingového laboratória v Sydney,
	24.9.2022: 11:00 – 16:00 Pracovné stretnutie stredoeurópskych antidopingových organizácií (CEADO).   	
4.	Stručný priebeh rokovaní
	 
19.9. 2022/15:00 – 19:00 Deň otvorených dverí  SIA
Zástupcovia SADA sa zúčastnili otvorenia Svetovej antidopingovej konferencii o vzdelávaní, ktoré bolo venované ochrane integrity športu.  SIA bola založená v roku 2020 austrálskou vládou ako organizácia, ktorá bude riešiť existujúce a vznikajúce problémy, týkajúce sa integrity športu. Úlohou SIA je poskytovať poradenstvo a pomoc v boji proti:
•	zneužívaniu zakázaných látok a metód v športe,
•	zneužívaniu a ohrozeniu detí a iných osôb v športovom prostredí,
•	manipulácií športových súťaží,
•	neschopnosti chrániť členov športových organizácií a iných osôb v športových organizáciach pred šikanovaním, zastrašovaním, diskrimináciou a obťažovaním.

Na riešenie týchto problémov koordinuje a vyvíja nové reakcie na hrozby vrátane programov na prevenciu, odhaľovanie, vyšetrovanie a presadzovanie práva.

SIA v krátkosti predstavali jednotlivé negatívne javy v športe a zároveň vysvetlili proces spracovania rôznych nahlásení porušenia integrity športu. 

Generálny riaditeľ Sport Integrity Australia David Sharpe povedal, že doplnky stravy sú už dlho jednou z hlavných príčin porušovania antidopingových pravidiel v Austrálii, pričom v rokoch 2016 až 2019 predstavovali tretinu pozitívnych dopingových testov. V roku 2021 – 2022 prvýkrát za viac ako desať rokov ani jeden športovec nemal v Austrálii pozitívny test kvôli suplementu.

V priebehu piatich rokov organizácia urobila zmeny v:

•	informovaní športovcov ohľadom doplnov výživy a ich dopadov na možné poškodenie zdravia, 
•	vytvorenie mobilnej aplikácie Sport Integrity, ktorá poskytuje zoznam nízkorizikových „dávkovo testovaných“ doplnkov,
•	implementácia doplnkového vzdelávania vo všetkých online kurzoch a viac ako 500 osobných stretnutí, vrátane vzdelávania pre trénerov, rodičov a zdravotnícky personál,
•	rozvoj špecifických vzdelávacích zdrojov na vedenie lekárov, dietológov a zdravotníckeho podporného personálu,
•	odpovedanie na otázky jednotlivých športovcov, rodičov a podpory ľudí o užívaní doplnkov,
•	vzdelávacie videá so sankcionovanými športovcami,
•	komunikačná kampaň vrátane viac ako 300 suplementov, ktoré  ohrozujú športovcov prostredníctvom sociálnych sietí.

Napriek najnovším údajom pán Sharpe informoval športovcov:
 
„Sport Integrity Australia neschvaľuje a ani nebude schvaľovať doplnky, pretože predstavujú príliš veľké riziko pre zdravie, kariéru a povesť športovca. Ak musíte užívať doplnok, skontrolujte si ho.

"Všetci športovci by mali byť naďalej ostražití a používať dávkovo testované doplnky len v prípade skutočnej potreby."

 20.9. 2022/8:00 – 17:30 Svetová  antidopingová konferencia o vzdelávaní

Konferencie sa zúčastnilo 300 medzinárodných odborníkov na antidopingové vzdelávanie, aby sa dozvedeli, ako môžu naďalej pomáhať športovcom prostredníctvom vzdelávania. Nová éra vo vzdelávaní prostredníctvom inovácií, spolupráce a implementácie. Podujatie spojilo antidopingových odborníkov a výskumných pracovníkov, aby zdieľali a diskutovali o nových trendoch, a tak prispeli k rozvoju vzdelávacieho program. Ďalej sa diskutovalo ako môžu antidopingové organizácie zlepšiť svoje vzdelávacie programy a zároveň udržať športovcov a ich podporný personál v centre ich vzdelávacích stratégií.
Prezident WADA Witold Banka oficiálne zahájil konferenciu o vzdelávaní. Vo svojom prejave zdôraznil, že antidoping, resp. ochrana čistého športu je tímový šport. 
Prvá sekcia bola venovaná prezentácii rôznych prístupov v antidopingovom vzdelávaní. Hlavná myšlienka tejto sekcie smerovala ku kolektivnej snahe vnímať vzdelávanie ako efektívny nástroj boja proti dopingu. 
Druhá sekcia sa týkala sociologického výskumu, ktorý posudzoval, kedy a prečo sú športovci náchylný k dopingovému správaniu. 
Záver prvého dňa patril behaviorálnym štúdiám športovcov vo vzťahu k čistému športu a možnosti užitia zakázanej látky. Získané výsledky korešpondujú s úvodným výrokom prezidenta Witolda Banku, že antidoping je tímový šport. Existuje nekonečné množstvo interných a externých faktorov, ktoré ovplyvňujú správanie športovca, pričom dôležitú úlohu zohrávajú všetci ľudia, s ktorými športovec prichádza do kontaktu. 

 21.9. 2022/9:00 – 17:15 Antidopingová vzdelávacia konferencia
Druhý deň konferencie nadviazal na záver prvého dňa, v ktorom sa dôraz kládol na behaviorálne štúdie. Tentokrát sme sa priamo zaoberali dizajnom vzdelávacích aktivít a ich vplyvom na správanie športovca. Je dôležité svoje edukačné activity smerovať na aktuálne dôsledky správania, ktoré sa prejavia veľmi rýchlo a nie až po niekoľkých mesiacoch či rokoch. 
Druhá sekcie bola rozdelená na viaceré pracovné skupiny. 
•	Efektívny vzdelávací plan je postavený na správnom rozsahu a zacielený na konkrétnu vekovú skupinu. 
•	Ideálny vývin vzdelávania športovca je kontinuálny program, ktorý prebieha počas viacerých fáz života športovca. 
•	Teoretické vedomosti z behaviorálnych vedeckých výskumov vieme prakticky uplatniť pri vytváraní kontkrétnych vzdelávacích aktivít s jasne definovyných cieľom.  
Tretia sekcie bola zameraná na rôzne digitálne formy antidopignového vzdelávania. V súčasnosti sa kladie veľký dôraz na vzdelávanie podporného tímu športovca, do ktorého patria tréneri, lekári, fyzioterapeuti, maséri, kondičný tréneri, rodičia a pod. WADA postupne pripravuje elektronické vzdelávacie kurzy šité na mieru jednotlivých skupinám. 
Záver konferencie patril antidopingovému vzdelávaniu v praxi. Je dôležité nezabudnúť, že vzdelávanie nie je len kus papieru alebo tabuľky, ale predovšetkým implementácia vzdelávacieho plánu. Našim hlavným zámerom je vzdelaný športovec, ktorý vie, čo je neúmyselný doping a ako sa mu vyhnúť. 

 22.9.2022/8:15 – 9:15 WADA dotazník pracovné stretnutie
Pracovné stretnutie zamerané na konzultáciu dotazníka, ktorý zisťuje súlad so Svetovým antidopingovým programom. Slovenský republika bola zaradená do prvej skupiny (Tier I), do ktorej patrí 36 najvýraznejších antidopingových organizácií a 20 medzinárodných športových federácií. V rámci okrúhleho stola sme mali príležitosť zdieľať naše skúsenosti s dotazníkom, ako aj vysvetliť niektoré otázky ďalším krajinám, ktoré budú vypĺňať dotazník v dohľadnej dobe. 

22.9.2022/9:15 – 16:15 Inovačný deň SIA
Austrálska agentúra pre integritu si pre nás pripravila celý deň praktických skúsností z antidopingového vzdelávania. 
•	Antidopingové divadlo 
•	Virtuálna realita – ako sa rozhodnúť? 
•	Digitálne technológie v elektronickom vzdelávaní 
•	Čistý šport na školách 
•	Spracovanie animácií 
•	Príklady vzdelávacích aktivít zameraných na ochranu integrity športu z pohľadu spoločnosti (užívanie drog, sexizmus, rasizmus, homofóbia) 

23.9. 2022/11:30 – 15:00 Prehliadka antidopingového laboratória
Predstavenie WADA akreditovaného antidopingového laboratória. Vysvetlenie jednotlivých metodík analýzy zakázaných látok. Vyhodnocovanie biologického pasu športovca – steroidný a hematologický modul. Prípady kontaminácie výživových doplnkov.

24.9.2022: 11:00 – 16:00 Pracovné stretnutie stredoeurópskych antidopingových organizácií (CEADO)  
Stretnutie s prítomnými riaditeľmi národných antidopingových agentúr, ktoré patria zoskupenie CEADO. Všetci členovia sa jednohlasne zhodli na zvolení riaditeľa Michaela Cepica (NADA Austria) za spoločného kandidáta do výkonného výboru WADA. 
 
5.	Odporúčané závery
Na základe získaných poznatkov navrhujeme implementovať tematicky zaradené témy pre jednotlivé skupiny športovcov a sprievodného personálu. Osobitú pozornosť budeme venovať vyhodnocovaniu a efektivite edukačného antidopingového plánu. Príprava slovenskej verzie ADEL – vzdelávací online kurz pre športovcov. Natáčanie videa ako vzdelávaieho nástroja pre demonštráciu negatívnych javov v športe. 
6.	Prehľad prinesenej dokumentácie a miesto jej uloženia
Dokumentácia bude uložená vo forme prezentácií na Antidopingovej agentúre SR. Po dokončení projektu, budú všetky materiály k dispozícii v slovenskom jazyku.
7.	Osobitne vyhodnotený očakávaný prínos ZPC

Inšpirovala odborníkov na vzdelávanie v oblasti antidopingu na celom svete predvedením inovatívnych prístupov k učeniu, ktoré by mohli byť postupne implementované do systému vzdelávania na Slovensku. Regionálne rozhovory, na ktorých sa mohli prezentovať skúsenosti so vzdelávaním a diskutovalo sa o pokroku, výzvach a potrebách, s možnosťou klásť otázky riaditeľke pre vzdelávanie WADA Amande Hudson.  

8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 				

Ing. Tomáš Pagáč, PhD. 				PaedDr. Žaneta Csáderová, PhD.
Vedúci oddelenia testovania a prevencie 		Riaditeľka

Správu schválil: 					

Minister školstva, vedy, výskumu a športu SR   
Ing. Eduard Heger
Dočasne poverený vedením MŠVVaŠ SR